**Analýza vplyvov na rozpočet verejnej správy,**

**na zamestnanosť vo verejnej správe a financovanie návrhu**

**2.1 Zhrnutie vplyvov na rozpočet verejnej správy v návrhu**

Tabuľka č. 1/A

|  |  |  |  |  |
| --- | --- | --- | --- | --- |
| **Vplyvy na rozpočet verejnej správy** | **Vplyv na rozpočet verejnej správy (v eurách)** | | | |
| **2025** | **2026** | **2027** | **2028** |
| **Príjmy verejnej správy celkom** | **437 990** | **270 290** | **102 390** | **102 390** |
| ***z toho:*** |  |  |  |  |
| ***- vplyv na ŠR*** | **437 990** | **270 290** | **102 390** | **102 390** |
| *Rozpočtové prostriedky* | 102 990 | 102 390 | 102 390 | 102 390 |
| *EÚ zdroje* | 335 000 | 167 900 | 0 | 0 |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| v tom: Národný bezpečnostný úrad | 437 090 | 269 990 | 102 090 | 102 090 |
| ***z toho:*** |  |  |  |  |
| ***- vplyv na ŠR*** | **437 090** | **269 990** | **102 090** | **102 090** |
| *Rozpočtové prostriedky* | 102 090 | 102 090 | 102 090 | 102 090 |
| *EÚ zdroje* | 335 000 | 167 900 | 0 | 0 |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| v tom: Všeobecná pokladničná správa | **900** | **300** | **300** | **300** |
| ***z toho:*** |  |  |  |  |
| ***- vplyv na ŠR*** | **900** | **300** | **300** | **300** |
| *Rozpočtové prostriedky* | 900 | 300 | 300 | 300 |
| *EÚ zdroje* | 0 | 0 | 0 | 0 |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Výdavky verejnej správy celkom** | **335 000** | **167 900** | **0** | **0** |
| v tom: Národný bezpečnostný úrad | **335 000** | **167 900** | 0 | 0 |
| ***z toho:*** |  |  |  |  |
| ***- vplyv na ŠR*** | **335 000** | **167 900** | **0** | **0** |
| *Rozpočtové prostriedky* | 0 | 0 | **0** | **0** |
| *EÚ zdroje* | 335 000 | 167 900 | 0 | 0 |
| *spolufinancovanie* | 0 | 0 | 0 | 0 |
| ***- vplyv na obce*** | **0** | **0** | **0** | **0** |
| *z toho vplyv nových úloh v zmysle ods. 2 Čl. 6 ústavného zákona č. 493/2011 Z. z.*  *o rozpočtovej zodpovednosti* | 0 | 0 | 0 | 0 |
| ***- vplyv na vyššie územné celky*** | **0** | **0** | **0** | **0** |
| *z toho vplyv nových úloh v zmysle ods. 2 Čl. 6 ústavného zákona č. 493/2011 Z. z.*  *o rozpočtovej zodpovednosti* | 0 | 0 | 0 | 0 |
| ***- vplyv na ostatné subjekty verejnej správy*** | **0** | **0** | **0** | **0** |
| **Vplyv na počet zamestnancov** | **0** | **0** | **0** | **0** |
| ***- vplyv na ŠR*** | **0** | **0** | **0** | **0** |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Vplyv na mzdové výdavky** | **113 699** | **56 985** | **0** | **0** |
| ***- vplyv na ŠR*** | 113 699 | 56 985 | **0** | **0** |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Financovanie zabezpečené v rozpočte** | **335 000** | **167 900** | **0** | **0** |
| v tom: NBÚ | 335 000 | 167 900 | 0 | 0 |
| **Iné ako rozpočtové zdroje** | **0** | **0** | **0** | **0** |
| **Rozpočtovo nekrytý vplyv / úspora** | **0** | **0** | **0** | **0** |

Tabuľka č. 1/B

|  |  |  |  |  |
| --- | --- | --- | --- | --- |
|  | **2025** | **2026** | **2027** | **2028** |
| **Vplyvy na limit verejných výdavkov verejnej správy celkom (v metodike ESA 2010)** | **0** | **0** | **0** | **0** |
| v tom: za každý subjekt verejnej správy zvlášť / program zvlášť | 0 | 0 | 0 | 0 |
| **z toho:** |  |  |  |  |
| **vplyv na limit verejných výdavkov ŠR** | **0** | **0** | **0** | **0** |
| **vplyv na limit verejných výdavkov ostatných subjekty verejnej správy** | **0** | **0** | **0** | **0** |
| **vplyv na limit verejných výdavkov ďalších súčastí rozpočtu verejnej správy** | **0** | **0** | **0** | **0** |

**2.1.1. Financovanie návrhu - Návrh na riešenie úbytku príjmov alebo zvýšených výdavkov podľa § 33 ods. 1 zákona č. 523/2004 Z. z. o rozpočtových pravidlách verejnej správy:**

Výdavky uvedené v kapitole 2.1 sa týkajú zabezpečenia povinností uvedených v návrhu zákona, ktorým sa mení a dopĺňa zákon č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov a o zmene a doplnení niektorých zákonov, ktoré vyvolali potrebu úprav jednotného informačného systému kybernetickej bezpečnosti. Tieto výdavky sú z 50% kryté prostriedkami v rámci projektu 101127928 - NIS2SK financovaného z Digital Europe Programme a z 50% kryté prostriedkami v rámci projektu 17I04-04-V01-00003 NIS2 Implementation in the Slovak Republic financovaného z Plánu obnovy a odolnosti.

**2.2. Popis a charakteristika návrhu**

**2.2.1. Popis návrhu:**

Účelom návrhu zákona je transpozícia smernice Európskeho parlamentu a Rady (EÚ) 2022/2555 zo 14. decembra 2022 o opatreniach na zabezpečenie vysokej spoločnej úrovne kybernetickej bezpečnosti v Únii, ktorou sa mení nariadenie (EÚ) č. 910/2014 a smernica (EÚ) 2018/1972 a zrušuje smernica (EÚ) 2016/1148 (smernica NIS 2) (Text s významom pre EHP) do právneho poriadku Slovenskej republiky a zabezpečenie nevyhnutnej právnej úpravy vyplývajúcej z praxe.

Návrh zákona predpokladá modernizáciu existujúcej právnej úpravy, čím sa zvýši celková úroveň kybernetickej bezpečnosti na národnej úrovni a znížia sa riziká, ktoré prichádzajú s rýchlym technologickým vývojom a digitalizáciou.

Návrhom zákona nedochádza k výraznému nárastu regulovaných odvetví, avšak zmenou prístupu k identifikácii povinných subjektov, tzv. prevádzkovateľov základnej služby, dochádza k rozšíreniu pôsobnosti na ďalšie subjekty mimo verejnej správy.

Upravuje sa a precizuje hlásenie incidentov, podporuje sa dobrovoľné hlásenie, ako aj  hlásenie zraniteľností. Smernicou NIS 2 sa odstraňuje rozdiel medzi prevádzkovateľom základnej služby a poskytovateľom digitálnej služby, a samotné regulované subjekty – prevádzkovatelia základných služieb, sa de facto rozdeľujú na základe ich dôležitosti do dvoch kategórií, na kľúčové subjekty – prevádzkujúce kritickú základnú službu a dôležité subjekty – ostatní prevádzkovatelia základných služieb. Návrh zákona tak podľa pravidiel smernice NIS 2 zavádza prahovú hodnotu veľkosti subjektu (stredné podniky podľa článku 2 prílohy k odporúčaniu 2003/361/ES alebo presahujúce limity pre stredné podniky), do regulácie ale spadajú aj subjekty kritického významu bez hodnotenia ich veľkosti.

V návrhu zákona sa upravujú a precizujú bezpečnostné opatrenia tak, aby reflektovali nové bezpečnostné štandardy a posilňuje sa nástroj analýzy rizík pre aplikáciu bezpečnostných opatrení. Zavádza sa minimálna úroveň bezpečnostných opatrení ako základná prahová hodnota určujúca bazálnu úroveň bezpečnosti v štáte. Taktiež sa posilňuje dohľadová činnosť, podporuje sa vzdelávanie, dopĺňa sa zodpovednosť a posilňuje sa funkcia manažéra kybernetickej bezpečnosti.

**2.2.2. Charakteristika návrhu:**

zmena sadzby

zmena v nároku

nová služba alebo nariadenie (alebo ich zrušenie)

kombinovaný návrh

X iné

**2.2.3. Predpoklady vývoja objemu aktivít:**

Jasne popíšte, v prípade potreby použite nižšie uvedenú tabuľku. Uveďte aj odhady základov daní a/alebo poplatkov, ak sa ich táto zmena týka.

Tabuľka č. 2

|  |  |  |  |  |
| --- | --- | --- | --- | --- |
| **Objem aktivít** | **Odhadované objemy** | | | |
| **2025** | **2026** | **2027** | **2028** |
| Počet nových subjektov spadajúcich pod zákon 69/2018 | 3403 | 3403 | 3403 | 3403 |
| Rozpočítaná priemerná výška pokuty | 30 | 30 | 30 | 30 |
| Počet školiacich stredísk | 3 | 1 | 1 | 1 |
| Správny poplatok za podanie žiadosti o uznanie školiaceho strediska podľa § 52a zákona č. 452/2021 Z. z. | 300 | 300 | 300 | 300 |

**2.2.4. Výpočty vplyvov na verejné financie**

**Príjmy**

V zmysle zákona č. 69/2018 o kybernetickej bezpečnosti je úrad oprávnený uložiť pokutu, ak PZS poruší svoje povinnosti, ktoré mu z tohto zákona vyplývajú. V roku 2022 vykonal úrad viacero kontrol plnenia zákonných povinností prevádzkovateľmi základnej služby. Úrad uložil pokutu dvom subjektom v celkovej výške 26 000 EUR. V roku 2023 bolo uložených 38 pokút v celkovej výške 28 300 EUR. Keďže výška pokút nerastie lineárne s počtom pokút, je možné výšku budúcich pokút, ktoré budú prijaté od nových subjektov, ktoré spadajú pod smernicu NIS2 len odhadnúť na o niečo viac ako 102 000 EUR ročne (viď aj doložka vplyvov na podnikateľské prostredie).

Pokiaľ ide o príjmy týkajúce sa správneho poplatku za podanie žiadosti o uznanie školiaceho strediska podľa § 52a zákona č. 452/2021 Z. z. o elektronických komunikáciách v znení neskorších predpisov v sume 300 eur v novele zákona č. 145/1995 Z. z. o správnych poplatkoch v znení neskorších predpisov (čl. III), vychádzalo sa z odhadu možného počtu školiacich stredísk v nadväznosti na štatistiky o počte dopravných prostriedkov v rámci vodnej dopravy (celkovo 154 plavidiel), ktoré vykazuje Dopravný úrad a na základe toho stanovené dopytu po školiacich strediskách, ktorý je odhadovaný na 3 školiace strediská a následný možný maximálny nárast o jedno stredisko ročne.

**Výdavky**

Z hľadiska výdavkov sa jedná o výdavky, ktoré sa týkajú zabezpečenia povinností uvedených v návrhu zákona, ktorým sa mení a dopĺňa zákon č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov a o zmene a doplnení niektorých zákonov, ktoré vyvolali potrebu úprav jednotného informačného systému kybernetickej bezpečnosti. Úpravy informačného systému JISKB, sú realizované s cieľom lepšie slúžiť rastúcemu počtu regulovaných subjektov v regulovanom ekosystéme NIS2 v súlade so smernicou NIS2 a zákonom, ktorým sa mení a dopĺňa zákon č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov a o zmene a doplnení niektorých zákonov. Hlavné zmeny súvisia s vytvorením podmienok pre splnenie nových ustanovení zákona. Výška výdavkov bola stanovená v rámci projektu 101127928 - NIS2SK financovaného z Digital Europe Programme a odsúhlasená Európskou komisiou.

Z hľadiska plnenia ostatných ustanovení zákona nepredpokladáme zvýšené výdavky v rámci rozpočtu verejnej správy, keďže subjekty verejnej správy vykonávajú plnenie povinnosti podľa v súčasnosti platného a účinného zákona č. 69/2018 Z. z. a nové, resp. upravené povinnosti nevytvárajú predpoklad pre zvýšené nároky na rozpočet verejnej správy.

Tabuľka č. 3

|  |  |  |  |  |  |
| --- | --- | --- | --- | --- | --- |
| **Príjmy (v eurách) - celkom** | **Vplyv na rozpočet verejnej správy** | | | | **poznámka** |
| **2025** | **2026** | **2027** | **2028** |
| **Daňové príjmy (100)1** | 0 | 0 | 0 | 0 |  |
| **Nedaňové príjmy (200)1** 222003 | 102 990 | 102 390 | 102 390 | 102 390 |  |
| **Granty a transfery (300)1** 341 | 335 000 | 167 900 | 0 | 0 |  |
| **Príjmy z transakcií s finančnými aktívami a finančnými pasívami (400)** | 0 | 0 | 0 | 0 |  |
| **Prijaté úvery, pôžičky a návratné finančné výpomoci (500)** | 0 | 0 | 0 | 0 |  |
| **Vplyv na príjmy verejnej správy celkom** | 437 990 | 270 290 | 102 390 | 102 390 |  |
| **Príjmy (v eurách) - NBÚ** | **Vplyv na rozpočet verejnej správy** | | | | **poznámka** |
| **2025** | **2026** | **2027** | **2028** |
| **Daňové príjmy (100)1** | 0 | 0 | 0 | 0 |  |
| **Nedaňové príjmy (200)1** 222003 | 102 090 | 102 090 | 102 090 | 102 090 |  |
| **Granty a transfery (300)1** 341 | 335 000 | 167 900 | 0 | 0 |  |
| **Príjmy z transakcií s finančnými aktívami a finančnými pasívami (400)** | 0 | 0 | 0 | 0 |  |
| **Prijaté úvery, pôžičky a návratné finančné výpomoci (500)** | 0 | 0 | 0 | 0 |  |
| **Vplyv na príjmy verejnej správy celkom** | 437 090 | 269 990 | 102 090 | 102 090 |  |
| **Príjmy (v eurách) –**  **Všeobecná pokladničná správa** | **Vplyv na rozpočet verejnej správy** | | | | **poznámka** |
| **2025** | **2026** | **2027** | **2028** |
| **Daňové príjmy (100)1** | 0 | 0 | 0 | 0 |  |
| **Nedaňové príjmy (200)1** 221004 | 900 | 300 | 300 | 300 |  |
| **Granty a transfery (300)1** | 0 | 0 | 0 | 0 |  |
| **Príjmy z transakcií s finančnými aktívami a finančnými pasívami (400)** | 0 | 0 | 0 | 0 |  |
| **Prijaté úvery, pôžičky a návratné finančné výpomoci (500)** | 0 | 0 | 0 | 0 |  |
| **Vplyv na príjmy verejnej správy celkom** | **900** | **300** | **300** | **300** |  |

1 – príjmy rozpísať až do položiek platnej ekonomickej klasifikácie

**Poznámka:**

Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt.

Tabuľka č. 4/A

|  |  |  |  |  |  |
| --- | --- | --- | --- | --- | --- |
| **Výdavky (v eurách) - Celkom** | **Vplyv na rozpočet verejnej správy** | | | | **poznámka** |
| **2025** | **2026** | **2027** | **2028** |
| **Bežné výdavky (600)** | 335 000 | 167 900 | 0 | 0 |  |
| Mzdy, platy, služobné príjmy a ostatné osobné vyrovnania (610) | 113 699 | 56 985 | 0 | 0 |  |
| Poistné a príspevok do poisťovní (620) | 88 074 | 44 142 | 0 | 0 |  |
| Tovary a služby (630)2 635009 | 133 227 | 66 773 | 0 | 0 |  |
| Bežné transfery (640)2 | 0 | 0 | 0 | 0 |  |
| Splácanie úrokov a ostatné platby súvisiace s  úverom, pôžičkou, návratnou finančnou výpomocou a finančným prenájmom (650)2 | 0 | 0 | 0 | 0 |  |
| **Kapitálové výdavky (700)** | 0 | 0 | 0 | 0 |  |
| Obstarávanie kapitálových aktív (710)2 | 0 | 0 | 0 | 0 |  |
| Kapitálové transfery (720)2 | 0 | 0 | 0 | 0 |  |
| **Výdavky z transakcií s finančnými aktívami a finančnými pasívami (800)** | 0 | 0 | 0 | 0 |  |
| **Vplyv na výdavky verejnej správy celkom** | **335 000** | **167 900** | **0** | **0** |  |
| **Výdavky (v eurách) - NBÚ** | **Vplyv na rozpočet verejnej správy** | | | | **poznámka** |
| **2025** | **2026** | **2027** | **2028** |
| **Bežné výdavky (600)** | 335 000 | 167 900 | 0 | 0 |  |
| Mzdy, platy, služobné príjmy a ostatné osobné vyrovnania (610) | 113 699 | 56 985 | 0 | 0 |  |
| Poistné a príspevok do poisťovní (620) | 88 074 | 44 142 | 0 | 0 |  |
| Tovary a služby (630)2 635009 | 133 227 | 66 773 | 0 | 0 |  |
| Bežné transfery (640)2 | 0 | 0 | 0 | 0 |  |
| Splácanie úrokov a ostatné platby súvisiace s  úverom, pôžičkou, návratnou finančnou výpomocou a finančným prenájmom (650)2 | 0 | 0 | 0 | 0 |  |
| **Kapitálové výdavky (700)** | 0 | 0 | 0 | 0 |  |
| Obstarávanie kapitálových aktív (710)2 | 0 | 0 | 0 | 0 |  |
| Kapitálové transfery (720)2 | 0 | 0 | 0 | 0 |  |
| **Výdavky z transakcií s finančnými aktívami a finančnými pasívami (800)** | 0 | 0 | 0 | 0 |  |
| **Vplyv na výdavky verejnej správy celkom** | **335 000** | **167 900** | **0** | **0** |  |

2 – výdavky rozpísať až do položiek platnej ekonomickej klasifikácie

**Poznámka:**

Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt.

**Bez vplyvu na štátny rozpočet, výdavky sú hradené zo zdrojov EÚ**

Tabuľka č. 4/B

|  |  |  |  |  |  |
| --- | --- | --- | --- | --- | --- |
| **Vplyvy (v metodike ESA 2010)** | **Vplyv na limit verejných výdavkov subjektu verejnej správy** | | | | **poznámka** |
| **2025** | **2026** | **2027** | **2028** |
| **Kapitálové príjmy (230)** |  |  |  |  |  |
| **Bežné výdavky (600)** |  |  |  |  |  |
| Mzdy, platy, služobné príjmy a ostatné osobné vyrovnania (610) |  |  |  |  |  |
| Poistné a príspevok do poisťovní (620) |  |  |  |  |  |
| Tovary a služby (630)2 |  |  |  |  |  |
| Bežné transfery (640)2 |  |  |  |  |  |
| Splácanie úrokov a ostatné platby súvisiace s  úverom, pôžičkou, návratnou finančnou výpomocou a finančným prenájmom (650)2 |  |  |  |  |  |
| **Kapitálové výdavky (700)** |  |  |  |  |  |
| Obstarávanie kapitálových aktív (710)2 |  |  |  |  |  |
| Kapitálové transfery (720)2 |  |  |  |  |  |
| **Vplyv na limit verejných výdavkov subjektu verejnej správy celkom** | **0** | **0** | **0** | **0** |  |

2 – výdavky rozpísať až do podpoložiek platnej ekonomickej klasifikácie

**Poznámka:**

Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt.

Tabuľka č. 5

|  |  |  |  |  |  |  |  |
| --- | --- | --- | --- | --- | --- | --- | --- |
| **Zamestnanosť** | **Vplyv na rozpočet verejnej správy** | | | | | **poznámka** | |
| **2025** | **2026** | **2027** | | **2028** |
| **Počet zamestnancov celkom** |  |  |  | |  |  | |
| **z toho vplyv na ŠR** |  |  |  | |  |  | |
| **Priemerný mzdový výdavok (v eurách)** |  |  |  | |  |  | |
| **z toho vplyv na ŠR** |  |  |  | |  |  | |
| **Osobné výdavky celkom (v eurách)** | **201 773** | **101 127** | **0** | | **0** |  | |
| **Mzdy, platy, služobné príjmy a ostatné osobné vyrovnania (610)** | 113 699 | 56 985 | 0 | | 0 |  | |
| **z toho vplyv na ŠR** | 113 699 | 56 985 | 0 | | 0 |  | |
| **Poistné a príspevok do poisťovní (620)** | 88 074 | 44 142 | 0 | | 0 |  | |
| **z toho vplyv na ŠR** | 88 074 | 44 142 | 0 | | 0 |  | |
|  |  |  |  | |  |  | |
| **Poznámka:** |  |  |  | |  |  | |
| Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt. Ak sa týka rôznych skupín zamestnancov, je potrebné počty, mzdy a poistné rozpísať samostatne podľa spôsobu odmeňovania (napr. policajti, colníci ...).  Priemerný mzdový výdavok je tvorený podielom mzdových výdavkov na jedného zamestnanca na jeden kalendárny mesiac bežného roka. | | | | | |  | |
| Kategórie 610 a 620 sú z tejto prílohy prenášané do príslušných kategórií prílohy „výdavky“. | | | |  |  | |  |

**2.2.5. Výpočet vplyvov na dlhodobú udržateľnosť verejných financií**

Uveďte model, ktorý bol použitý na stanovenie vplyvov na príjmy a výdavky v dlhodobom horizonte, ako aj predpoklady, z ktorých ste vychádzali a boli v modeli zahrnuté. Popíšte použitý model spolu s jeho modifikáciami, ak boli pri výpočte vykonané.

**Bez vplyvu**

Tabuľka č. 6

|  |  |  |  |  |  |  |
| --- | --- | --- | --- | --- | --- | --- |
| **Dlhodobá udržateľnosť** | **Vplyv na verejné financie** | | | | | **Poznámka** |
| d | d + 10 | d + 20 | d + 30 | d + 40 |
| Vplyv na výdavky v p. b. HDP |  |  |  |  |  |  |
| Vplyv na príjmy v p. b. HDP |  |  |  |  |  |  |
| Vplyv na bilanciu v p. b. HDP |  |  |  |  |  |  |

**Poznámka:**

Písmeno „d“ označuje prvý rok nasledujúcej dekády.

Tabuľka sa vypĺňa pre každé opatrenie samostatne. V prípade zavádzania viacerých opatrení sa vyplní aj tabuľka obsahujúca aj kumulatívny efekt zavedenia všetkých opatrení súčasne.“

**Metodický postup pre analýzu vplyvov na rozpočet verejnej správy,  
na zamestnanosť vo verejnej správe a financovanie návrhu**

**2.1. Zhrnutie vplyvov na rozpočet verejnej správy v návrhu**

**2.1.1. Financovanie návrhu**

Predkladateľ: Vypĺňa informácie v tabuľke č. 1/A na základe detailných informácií o príjmoch, výdavkoch a financovaní uvedených v tabuľkách č. 3, č. 4/A a č. 5. V prípade potreby je možné vložiť ďalšie riadky do tabuľky č. 1/A, aby boli zaradené všetky subjekty verejnej správy, na ktoré má návrh vplyv. Ak sa vplyvom predkladaného materiálu príjmy/výdavky subjektu verejnej správy znížia, použije sa znamienko mínus (-), ak sa príjmy/výdavky subjektu verejnej správy zvýšia použije sa znamienko plus (+). Vplyv na obce a VÚC v riadku „z toho vplyv nových úloh v zmysle ods. 2 Čl. 6 ústavného zákona č. 493/2011 Z. z. o rozpočtovej zodpovednosti“ sa vypĺňa v prípade zavedenia nových úloh pri úprave pôsobnosti pre obce alebo vyššie územné celky, pričom štát na ich plnenie súčasne zabezpečí obci alebo vyššiemu územnému celku zodpovedajúce finančné prostriedky. V prípade, ak materiál má vplyv na rozpočet verejnej správy vyjadrený v metodike ESA 2010 (pričom na hotovostnom princípe k vplyvu nedochádza alebo sa hotovostný vplyv od vplyvu vyjadreného v metodike ESA 2010 odlišuje), je potrebné, aby predkladateľ v takýchto prípadoch uviedol v komentári aj vplyv na rozpočet vyjadrený v metodike ESA 2010. Údaje sa uvádzajú za bežný rok a tri nasledujúce roky.

Vypĺňa informácie v tabuľke č. 1/B na základe detailných informácií o vplyvoch v metodike ESA 2010 a financovaní uvedených v tabuľkách č. 4/B a č. 5. V prípade potreby je možné vložiť ďalšie riadky do tabuľky č. 1/B, aby boli zaradené všetky subjekty verejnej správy, na ktoré má návrh vplyv. V riadku „vplyv na limit verejných výdavkov ďalších súčastí rozpočtu verejnej správy“ sa uvádzajú napr. vplyvy na verejné zdravotné poistenie, zdravotnícke zariadenia, verejné vysoké školy a verejné výskumné inštitúcie. Limit verejných výdavkov sa nevzťahuje na výdavky územnej samosprávy, prostriedky z rozpočtu Európskej únie a prostriedky štátneho rozpočtu určené na financovanie spoločných programov Slovenskej republiky a Európskej únie, odvody Európskej únii, výdavky na správu dlhu verejnej správy, jednorazové výdavky a vplyv hospodárskeho cyklu na výdavky verejnej správy. Za prostriedky z rozpočtu Európskej únie sa považujú aj prostriedky mechanizmu na podporu obnovy a odolnosti. Ak sa vplyvom predkladaného materiálu vplyvy na limit verejných výdavkov znížia, použije sa znamienko mínus (-), ak sa výdavky subjektu verejnej správy zvýšia použije sa znamienko plus (+).

Posledným krokom v procese posudzovania vplyvov na rozpočet verejnej správy je uviesť, aká časť tohto vplyvu si vyžiada zmeny rozpočtu verejnej správy. V niektorých prípadoch by bolo možné výdavky návrhu zvažovať v priebehu rozpočtového procesu a zahrnúť potrebné výdavky (aspoň čiastočne) do rozpočtu alebo strednodobého rozpočtového rámca. Rovnako sa môžu na financovanie politík použiť iné ako rozpočtové zdroje, napr. dary, zdroje z podnikateľskej sféry alebo osobitné schémy financovania. V takýchto prípadoch nebude mať realizácia daného návrhu žiadne vplyvy na schválené rozpočtové limity. Časť vplyvu bude môcť dotknutý subjekt vykryť aj racionalizačnými opatreniami vedúcimi k úspore v iných výdavkoch.

V prípade identifikovaného vplyvu na dlhodobú udržateľnosť verejných financií sa vypĺňajú informácie o vplyve na príjmy, výdavky a bilanciu verejných financií v p. b. HDP uvedené v tabuľke č. 6. Ak sa vplyvom predkladaného materiálu príjmy/výdavky znížia, použije sa znamienko mínus (-), ak sa príjmy/výdavky zvýšia, použije sa znamienko plus (+). Vypĺňa sa len v prípade zmien v I. a II. pilieri univerzálneho systému dôchodkového zabezpečenia s identifikovaným vplyvom od 0,1 % HDP (vrátane) na dlhodobom horizonte.

MF SR: Preskúma všetky uvedené návrhy financovania z hľadiska ich primeranosti vrátane posúdenia návrhu na vplyv na rozpočet verejnej správy, ako aj vplyv na dlhodobú udržateľnosť. Potvrdí, že sa uvádzajú všetky možné zdroje financovania návrhu. V prípade akýchkoľvek rozporov požiada predkladateľa, aby daný návrh upravil.

**Vyplnenie časti 2.2. Popis a charakteristika návrhu**

**2.2.1. Popis návrhu**

Pre úplnosť sa táto časť uvádza aj v prílohe č. 2, aj keď proces pripomienkového konania si môže vyžadovať takýto popis uvádzať samostatne v niektorej z iných častí predkladaného návrhu.

Predkladateľ: V príslušnej časti popíše predkladateľ svoj návrh. Popis by mal umožniť dotknutým subjektom identifikáciu svojich konkrétnych aktivít a ich vplyvov na vlastný rozpočet a mal by obsahovať najmä:

* *Akú problematiku návrh rieši?* Jasne definovať problematiku a vysvetliť, ako ju návrh rieši. Uviesť aj iné alternatívy, o ktorých sa uvažovalo a prečo boli vylúčené.
* *Ktoré subjekty budú implementovať návrh?* Popíšte jednotlivé úlohy rôznych organizácií.
* *Na akej úrovni sa budú poskytovať výkony verejnej správy?* Budú sa poskytovať celonárodne alebo regionálne? Koľko subjektov môže poskytnúť daný tovar / službu?

**2.2.2. Charakteristika návrhu**

Predkladateľ: Charakterizuje návrh na základe uvedených kategórií. Táto charakteristika by mala napomôcť ostatným dotknutým subjektom pochopiť podstatu návrhu a uľahčiť tým pripomienkovanie doložky. Jednotlivé druhy návrhov sú detailne popísané nižšie:

* ***zmena sadzby*** – návrh mení sadzbu dane alebo poplatkov alebo upravuje nominálnu (peňažnú) výšku dávky, napr. dávok štátnej sociálnej podpory. Určiť vplyv na rozpočet verejnej správy takéhoto návrhu je dosť jednoduché, keďže ide o priamy výpočet novej sadzby pre nezmenený objem aktivít (napr. počet osôb alebo transakcií), ktorých sa týka. Pravdepodobne nebudú potrebné žiadne ďalšie úpravy rozpočtu, napr. zníženie alebo zvýšenie počtu pracovníkov alebo vybavenia.

Pri výpočte vplyvov zmeny sadzby treba brať do úvahy aj tzv. “elasticitu dopytu”, keď napr. nárast daňovej sadzby napríklad na pohonné hmoty nespôsobí lineárne zvýšenie celkových príjmov z tejto dane.

* ***zmena v nároku*** – návrh upravuje definíciu okruhu osôb, ktoré majú nárok na dávku alebo ktorých sa dotýka určité ustanovenia zákona, t. j. znižuje alebo zvyšuje počet osôb, ktoré si môžu uplatniť nárok. Vypočítať vplyv na rozpočet verejnej správy pri tomto druhu návrhu je trochu komplikovanejšie, keďže implementujúca organizácia musí vziať do úvahy niekoľko faktorov. Organizácia musí odhadnúť zmeny, ktoré vyplývajú z návrhu na svoj rozpočet. Predpokladá sa, že nižší objem aktivít povedie k úsporám. Ak nie, je potrebné jednoznačne vysvetliť dôvody. K dispozícii by mali byť aj informácie o nákladoch v minulosti, na základe ktorých sa môže urobiť odhad.
* ***nová služba alebo nariadenie (alebo ich zrušenie)*** – návrh zavádza novú službu alebo nariadenie v oblasti, v ktorej tieto doposiaľ neexistovali, alebo sa navrhuje zníženie rozsahu alebo úplné zrušenie existujúcej služby či nariadenia.

Tento návrh predstavuje veľkú výzvu pri odhadovaní nákladov, nakoľko pre takéto činnosti nemusí byť k dispozícii dostatok údajov. V takom prípade bude dôležité podrobne vysvetliť predpoklady.

* ***kombinovaný návrh*** – tento druh návrhu môže kombinovať prvky vyššie uvedených druhov, čím sa zvyšuje komplexnosť prípravy návrhu doložky.
* ***iné*** – používa sa na popis ostatných typov, ktoré nie sú pokryté v štyroch druhoch uvedených vyššie.

**2.2.3. Predpoklady zmien v objeme aktivít**

Predkladateľ: Od predkladateľa sa požaduje, aby určil zvýšenie alebo zníženie objemu aktivít, ktoré môže návrh vyvolať. Napríklad ak návrh požaduje každoročne preverovať kriminálne záznamy všetkých príslušníkov súkromných bezpečnostných služieb, je potrebné uviesť počet osôb (príslušníkov bezpečnostných služieb), ktorí by mali byť skontrolovaní. Ďalšími príkladmi objemu aktivít môže byť počet prihlášok, inšpekcií, prijímateľov dávok, alebo zatknutí. Pretože sa vyžadujú odhady na bežný rok a 3 nasledujúce roky, je potrebné odhadnúť objem aktivít počas tohto štvorročného obdobia. Príloha č. 2 preto obsahuje aj tabuľku č. 2 na ročné odhady objemu aktivít.

Môže sa navrhovať aj zníženie objemu aktivít. Napríklad návrh zvýšiť limit pre verejné obstarávanie, kedy sa písomná ponuka bude požadovať iba pri obstarávacej cene dvojnásobne vyššej oproti súčasnému platnému právnemu stavu.

V tomto prípade by mal byť uvedený aj odhad počtu takýchto nákupov ročne. Takáto úprava by obmedzila administratívnu záťaž subjektov verejnej správy a generovala by úspory v ich prevádzkových nákladoch.

MF SR: Počas konzultačnej fázy môže zhodnotiť MF SR predpoklady uvedené predkladateľom, t.j. ich vhodnosť a konzistentnosť.

**2.2.4. Výpočty vplyvov na rozpočet verejnej správy**

V časti 2.2.4. prílohy č. 2 sa uvádzajú výpočty vplyvov na príjmy a výdavky, ktoré sa použijú v tabuľkách č. 3 až č. 5 prílohy č. 2. Výpočty a predpoklady ohľadom objemu aktivít pomôžu ostatným stranám (pripomienkujúcim subjektom, resp. MF SR) zhodnotiť, či boli vplyvy na príjmy a výdavky počítané správne. Rozsah tejto časti nie je obmedzený a je možné uviesť všetko, čo je potrebné na vysvetlenie výpočtu vplyvov návrhu, alebo je možné uviesť odkazy na tabuľky samostatne priložené k doložke. Zároveň je v tejto časti potrebné uviesť priamy vplyv navrhovanej legislatívnej zmeny alebo priamy vplyv nelegislatívnej zmeny, t. j. kvantifikácia stavu bez navrhovanej legislatívnej/nelegislatívnej zmeny, kvantifikácia stavu s navrhovanou legislatívnou zmenou/nelegislatívnou zmenou a ich rozdiel ako vplyv navrhovanej legislatívnej zmeny/nelegislatívnej zmeny.

***Výpočet vplyvu na príjmy***

Predkladateľ: Uvedie výpočty vplyvov na príjmy na základe predpokladaných objemov aktivít uvedených v časti 2.2.3. prílohy č. 2.

MF SR:Skontroluje logiku týchto výpočtov a v prípade potreby požiada o ich vysvetlenie alebo úpravu.

Výpočty príjmov sú spravidla kombináciou “základu” a “sadzby”.

***Výpočet nákladov***

Predkladateľ:Uvedie požadované vstupy a výpočty požadovaných výdavkov na základe odhadovaného objemu aktivít v časti 2.2.3. prílohy č. 2.

MF SR:Skontroluje logiku týchto výpočtov a v prípade potreby požiada o ich vysvetlenie alebo úpravu.

Logický reťazec stanovenia nákladov:

NÁVRH → ZMENA OBJEMU AKTIVÍT → POŽADOVANÉ VSTUPY → NÁKLADY

V tejto fáze je nevyhnutné najprv stanoviť vstupy, ktoré si vyžiadajú zmeny v objeme aktivít, ako je to uvedené v časti 2.2.3. prílohy č. 2 a následne vypočítať náklady na tieto vstupy.

*Stanovenie požadovaných vstupov* – bežné druhy vstupov sú:

* *zamestnanci* – práca s klientmi, uplatňovanie nariadení a riadenie činností programu. Počet (a typ) zamestnancov neurčuje iba objemy miezd (610) a poistného (620), ale má vplyv aj na objem tovarov a služieb (630), keďže tieto často súvisia s počtom zamestnancov.
* *vybavenie* – pracovné stoly, počítače a pod. pre zamestnancov. Zariadenia nevyhnutné na poskytovanie služieb (napr. lavice v školách alebo laboratórne vybavenie). Niektoré návrhy nemusia požadovať nových zamestnancov, ale napríklad si budú vyžadovať nákup nového vybavenia.
* *iné prevádzkové náklady* – vrátane nákladov na elektrickú energiu, vykurovanie, telekomunikácie, prenájom priestorov, pohonných hmôt, tlačenia materiálov a pod.
* *dopravné náklady* – vozidlá pre zamestnancov, výdavky na služobné cesty, autobusy pre klientov, domáca a medzinárodná preprava.
* *kapitálové investície* – nové budovy, dátové alebo komunikačné systémy a pod.

**2.2.5. Výpočet vplyvov na dlhodobú udržateľnosť verejných financií**

V časti 2.2.5. prílohy č. 2 sa uvádzajú výpočty vplyvov na príjmy, výdavky a bilanciu, ktoré sa použijú v tabuľke č. 6 prílohy č. 2. Výpočty a predpoklady vplyvov na dlhodobú udržateľnosť pomôžu ostatným stranám (pripomienkujúcim subjektom, resp. MF SR) zhodnotiť, či predkladaný návrh zlepšuje alebo zhoršuje udržateľnosť verejných financií a v akej miere. Rozsah tejto časti nie je obmedzený a je možné uviesť všetko, čo je potrebné na vysvetlenie výpočtu vplyvov návrhu, alebo je možné uviesť odkazy na tabuľky samostatne priložené k doložke.

***Výpočet vplyvu na dlhodobú udržateľnosť verejných financií***

Predkladateľ: Uvedie výpočty vplyvov na príjmy, výdavky a bilanciu v p. b. HDP počas piatich najbližších dekád v časti 2.2.5. prílohy č. 2.

MF SR: Skontroluje predpoklady a dopady týchto výpočtov a v prípade potreby požiada o ich vysvetlenie alebo úpravu.

**2.3. Vyplnenie tabuliek č. 3 až 6 prílohy č. 2**

Neoddeliteľnou súčasťou prílohy č. 2 sú tabuľky č. 3 až č. 6 prílohy pre výpočet vplyvu na príjmy, výdavky a zamestnanosť a dlhodobú udržateľnosť verejných financií.

* pre návrhy *bez vplyvov na rozpočet verejnej správy* sa tabuľky č. 3 až č. 5 nemusia osobitne vypĺňať, v prílohe č. 1 v bode 10 stačí uviesť, že návrh nemá vplyv na rozpočet verejnej správy.
* pre návrhy *bez vplyvov na dlhodobú udržateľnosť verejných financií* sa tabuľka č. 6 nemusí osobitne vypĺňať, prílohe č. 1 v bode 9. stačí označiť, že návrh nemá vplyv na dlhodobú udržateľnosť (označiť možnosť „nie“).

Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt. Zhrnutie v prílohe č. 2 časti 2.1. sa vypĺňa podľa jednotlivých subjektov verejnej správy. Ak sa vplyv týka viacerých programov programovej štruktúry (ďalej len programov), vyplnia sa tabuľky č. 3 až č. 5 za každý program; predkladateľ uvedie rozčlenenie podľa programov taktiež v zhrnutí 2.1. Tento postup sa uplatní aj v prípade, ak sa návrh týka viacerých programov u viacerých subjektov verejnej správy.

Ak návrh obsahuje viacero opatrení s vplyvom na dlhodobú udržateľnosť, vyplní sa tabuľka č. 6 za každé opatrenie zvlášť. Tabuľka obsahujúca kumulatívny efekt opatrení (ak by sa všetky opatrenia zaviedli spolu) sa vyplní samostatne, nakoľko jednotlivé opatrenia môžu mať vplyv medzi sebou.

**2.3.1. Tabuľka č. 3: tabuľka vplyvov na príjmy**

Predkladateľ: Výška odhadovaného vplyvu na príjmy za jednotlivé subjekty verejnej správy, na ktoré má návrh vplyv, sa uvedie do súhrnnej tabuľky v časti 2.1 prílohy č. 2.

Tabuľka príjmov by mala vyjadrovať celkový vplyv na príjmy podľa podrobnej klasifikácie príjmov na základe vstupov od pripomienkujúcich strán. Celkový vplyv návrhu na príjmy rozpočtu verejnej správy v členení podľa jednotlivých subjektov verejnej správy, je potrebné uviesť do súhrnnej tabuľky č. 1 v časti 2.1. prílohy č. 2.

MF SR:Vyhodnotí primeranosť projekcií a výpočtov. Potvrdí, že údaje v tabuľke sú náležite roztriedené a dávajú jasný obraz o vplyve návrhu na príjmy rozpočtu verejnej správy. Ak sa vyskytnú problémy, požiada predkladateľa, aby upravil príslušné číselné hodnoty.

**2.3.2. Tabuľka č. 4/A a č. 4/B: tabuľka vplyvov na výdavky**

Predkladateľ :Výška odhadovaného vplyvu na výdavky a limit verejných výdavkov za jednotlivé subjekty verejnej správy / programy, na ktoré má návrh vplyv, sa uvedie do súhrnných tabuliek v časti 2.1 prílohy č. 2 na základe podrobnejších údajov z tabuliek č. 3, 4/B a č. 5. Tabuľka č. 4/A sa vypĺňa na hotovostnom princípe, tabuľka č. 4/B sa uvádza v metodike ESA 2010. Na základe podkladov a konzultácií spracuje predkladateľ súhrnnú tabuľku za celý návrh. Tabuľky výdavkov by mali vyjadrovať celkový vplyv na výdavky a limit verejných výdavkov podľa podrobnej klasifikácie výdavkov na základe vstupov od dotknutých strán.

MF SR:Vyhodnotí primeranosť projekcií a výpočtov. Potvrdí, že údaje v tabuľke sú náležite roztriedené a dávajú jasný obraz o vplyve návrhu na výdavky a limit výdavkov rozpočtu verejnej správy. Ak sa vyskytnú problémy, požiada predkladateľa, aby upravil príslušné číselné hodnoty.

**2.3.3. Tabuľka č. 5: tabuľka vplyvov na zamestnanosť**

Predkladateľ*:* Ak daný návrh nemá žiadny vplyv na zamestnanosť, tabuľka č. 5 sa nemusí vypĺňať. V prípade, že vplyvom návrhu dochádza k nárastu alebo úbytku pracovných miest vo verejnej správe, je potrebné túto skutočnosť uviesť v tabuľke. Predkladateľ vyplní predpokladané počty zamestnancov so znamienkom plus alebo mínus do príslušného riadku podľa vykonávanej činnosti. V nasledujúcich rokoch je potrebné uvádzať celkové počty zamestnancov, nielen medziročný nárast ich počtu. Podľa predpokladaného platového zaradenia predkladateľ vyplní aj priemerné mzdové výdavky pripadajúce na jedného zamestnanca v danej kategórii, t. j. vrátane všetkých tarifných i nadtarifných zložiek platu. V ďalších rokoch by mal predkladateľ uvažovať so všeobecnou valorizáciou priemerných mzdových výdavkov na príslušný rok. Celkové mzdové výdavky na týchto zamestnancov so stanovenými priemernými mzdovými výdavkami budú v spodnej časti tabuľky prepočítané automaticky. Tabuľka zamestnanosti by mala ukazovať celkový vplyv návrhu na zamestnanosť vo verejnej správe určený na základe vstupov od dotknutých subjektov. Celkový vplyv návrhu na zamestnanosť podľa jednotlivých subjektov verejnej správy / programov je potrebné zahrnúť do súhrnnej tabuľky č. 1 v časti 2.1. prílohy č. 2.

MF SR:Vyhodnotí primeranosť projekcií a výpočtov. Potvrdí, že údaje v tabuľke sú náležite roztriedené a dávajú jasný obraz o vplyve návrhu na zamestnanosť vo verejnej správe. Ak sa vyskytnú problémy, požiada predkladateľa, aby upravil príslušné číselné hodnoty.

**2.3.4. Tabuľka č. 6: tabuľka vplyvov na dlhodobú udržateľnosť verejných financií**

Predkladateľ: Vypĺňa sa len pre opatrenia, týkajúce sa I. a II. piliera systému univerzálneho dôchodkového zabezpečenia s identifikovaným vplyvom od 0,1 % HDP (vrátane) na dlhodobom horizonte. Ak daný návrh nemá žiadny vplyv na dlhodobú udržateľnosť verejných financií, tabuľka č. 6 sa nevypĺňa. V prípade, že vplyvom návrhu dochádza k zhoršeniu alebo k zlepšeniu udržateľnosti verejných financií, je potrebné túto skutočnosť uviesť v tabuľke. Pri kvantifikácii sa využije štandardný model určený na dlhodobé projekcie a kvantifikáciu dlhodobých vplyvov legislatívnych zmien. Tabuľka by mala vyjadrovať celkový vplyv na výdavky, príjmy a bilanciu verejných financií v p. b. HDP počas najbližších 5 dekád.

MF SR: Vyhodnotí primeranosť projekcií a výpočtov. Potvrdí, že údaje v tabuľke sú náležite roztriedené a dávajú jasný obraz o vplyve návrhu na dlhodobú udržateľnosť verejných financií. Ak sa vyskytnú problémy, požiada predkladateľa, aby upravil príslušné číselné hodnoty.